புயலதிகாரம்

புயலதிகாரம் ரவி (சுவிஸ்) அது ஒரு மாலைப்பொழுது ! வானொலியின் புயல் எச்சரிக்கையின்மீது ! நான் ! தூக்கி வைத்திருந்தேன் அந்த ! மாலைப்பொழுதை. ! கருமுகில்களின் பேயசைவில் ! மனசு அறுத்துக் கொண்டு ! அலைந்தது. ! பூட்டிய அறைக்குள் நான் ! நின்றேன் - அதுவே ! பாதுகாப்பானதாகப் பட்டதால். ! உருவாகப்போகும் பயங்கரத்தை விழுங்கி ! முன்னவஸ்தைப்பட்டேன். ! இரைச்சல் எங்குமாய் வியாபித்தது. ! பேய்க் காற்று, ! மழையைத் துரத்தியது ! மரக் கிளைகளை து£க்கி ! வீசியது. ! மாலைப் பொழுதின் ரம்மியத்தை ! கருமையாடி ! கொன்று போட்டது. ! வீட்டின் யன்னல்களை ! மூடிவைத்திருந்தேன் ! அதில் மீண்டும் மீண்டும் ! நிர்க்கதியாய் மழைத்துளிகள் மோதி ! வழிந்தன. ! கண்வெளி மரங்களை ! நிலத்தில் சாய்க்கும் வெறியிலும் மேலாய் ! சிறகுகட்டிப் பறந்துவிடு என்பதுபோல் ! இலைவரி உதைத்தது ! அதன் கழுத்தைப் பிடித்துத் தள்ளுவதுபோல் ! அலங்கோலப் படுத்தியது அந்த ! வெறிக் காற்று. ! மழைத்துளிகள் ! மரத்தின் இலைக்காட்டுக்குள் வீழ்ந்து ! அழிந்ததை நான் ! பார்க்கவில்லை ! மரம் அழுததை ! அன்றுதான் பார்த்தேன். ! என் வீட்டு முற்றத்து மரத்தின் ! வீழ்கையை என் ! கண்முன்னால் பார்க்கப் போகிறேனா? ! மனசு இசைய மறுத்தது. ! ஆனாலும் அது நடந்தது. ! ஒரு சல்லி வேரைக்கூட விடமாட்டேன் ! என்று ஏன்தான் ! மதம்கொண்டு எனது பார்வைப் பரப்பைத் ! தாக்கியது இந்தப் புயல். ! எல்லாம் ஓய்ந்த பின்னும் ! சின்னாபின்னப்பட்ட இந்த மாலையை நான் ! ஒழுங்குபடுத்த முடியவில்லை. ! சிதைக்கப்பட்ட மழைத்துளிகள் ! உருவி எறியப்பட்ட இலைக் கூட்டங்கள் ! அடித்து நொருக்கப்பட்ட கொப்புகள் ! இதனூடு ! ஒரு மாலைப்பொழுதை கசக்கியெறிந்த அந்தப் ! புயலின் இன்னொரு பிரதியை ! கற்பனையிலிருந்தும்கூட தூக்கியெறியவே விரும்புகிறேன். ! - ரவி (சுவிஸ்180903)